Folketing
2002-04-30

Vi håber, det også har nogle fornuftige elementer i sig og ikke bare en ensidig forøgelse af fartgrænserne, men vi tror nu nok, at man egentlig har fundet et passende niveau for farten på de danske motorveje, bortset fra de ekstreme overskridelser, og dem er der mange af. Når man har en fartgrænse på 110 km/t., må man kalkulere med op til 120 km/t., derunder kan man i hvert fald ikke kontrollere, for det er nærmest teknisk umuligt og vil for så vidt være helt fuldstændig tåbeligt at begynde på det. Det kan ikke lade sig gøre. Jeg tror sådan set, at vi har et passende niveau med de 110 km/t., som vi er nået frem til forholdsvis tilfældigt. Da vi i sin tid gennemførte fartbegrænsningerne på motorvejene i Danmark og på landevejene i det hele taget, var det jo af miljøhensyn.